ai4bharat/Pralekha huggingface dataset:
వ్యవసాయ మంత్రిత్వ శాఖ
రైతుల ఆదాయాన్ని పెంచడానికి వ్యవసాయ ఎగుమతులకు ప్రాధాన్యత ఇవ్వాలి: శ్రీమతి శోభా కరంద్లాజే
రైతుల ఆదాయాన్ని రెట్టింపు చేయడానికి రసాయన రహిత వ్యవసాయ ఉత్పత్తుల దిగుబడిని, వ్యవసాయ ఉత్పత్తుల ఎగుమతులను ప్రోత్సహించాల్సిన ఉంటుందని కేంద్ర వ్యవసాయ రైతు సంక్షేమ శాఖ సహాయ మంత్రి శ్రీమతి శోభా కరంద్లాజే అన్నారు.
బెంగళూరులో ఈ రోజు ఏపీఈడిఎ నిర్వహించిన వాణిజ్య ఉత్సవ్ లో మంత్రి పాల్గొన్నారు. ఈ సందర్భంగా మాట్లాడిన మంత్రి వంట నూనెల రంగంలో మినహా మిగిలిన అన్ని రంగాల్లో దేశం స్వయం సమృద్ధి సాధించిందని అన్నారు. ఆయిల్ పామ్ రంగంలో ఆత్మ నిర్భరత సాధించడానికి కృషి జరగాలని ఆమె పేర్కొన్నారు. దీనికోసం ఆయిల్ పామ్ ను ఎక్కువగా సాగు చేసి నూనె శుద్ధి యూనిట్లను నెలకొల్పవలసి ఉంటుందని అన్నారు.
గత ఏడాది దేశంలో 305 మిలియన్ మెట్రిక్ టన్నుల ఆహార ధాన్యాలు, 326 మిలియన్ మెట్రిక్ టన్నుల పళ్ళు, కూరగాయలు ఉత్పత్తి అయ్యాయని శ్రీమతి శోభా వెల్లడించారు. కోవిడ్ వల్ల సమస్యలు ఎదురైనప్పటికీ దేశంలో రికార్డు స్థాయిలో వ్యవసాయ ఉత్పత్తులు దిగుబడి అయ్యాయని అన్నారు. ఇతర రాష్ట్రాలతో పోల్చి చూస్తే వ్యవసాయ ఉత్పత్తుల ఎగుమతుల్లో కర్ణాటక వెనుకబడి ఉందని మంత్రి అన్నారు. ఇతర దేశాల్లో డిమాండ్ ఎక్కువగా ఉన్న ఆహార ధాన్యాలు, పళ్ళు, కూరగాయలు కర్ణాటకలో ఉత్పత్తి అవుతున్నాయని ఆమె అన్నారు. నాణ్యతకు ప్రాధాన్యత ఇస్తూ వీటిని ఎగుమతి చేయడానికి చర్యలు తీసుకోవాలని సూచించారు. రసాయనాలను ఎక్కువగా ఉపయోగించకుండా వ్యవసాయం సాగేలా చూడాలని అన్నారు. వ్యవసాయ ఉత్పత్తుల నాణ్యతను ఎక్కువ చేయడానికి అవసరమైన మౌలిక సదుపాయాలను అభివృద్ధి చేయాలని మంత్రి పేర్కొన్నారు. వ్యవసాయానికి అవసరమైన మౌలిక సదుపాయాలను అభివృద్ధి చేయడానికి కేంద్రం విడుదల చేస్తున్న నిధులను రాష్ట్రాలు సక్రమంగా వినియోగించి రైతులకు ప్రయోజనం కలిగించాలని మంత్రి సూచించారు. వ్యవసాయానికి అనువైన వాతావరణం కర్ణాటకలో ఉందని పేర్కొన్న మంత్రి భిన్న వాతావరణ పరిస్థితుల్లో పెరిగే పంటలకు ప్రాధాన్యత ఇవ్వాలని అన్నారు. ఎగుమతి చేయడానికి అనువైన వ్యవసాయ ఉత్పత్తులను ఉత్పత్తి చేయడానికి పరిశోధన అభివృద్ధి కార్యక్రమాలను అమలు చేయాలని శ్రీమతి శోభా అన్నారు.
ముఖ్య ఉపన్యాసం ఇచ్చిన వ్యవసాయ శాఖ అదనపు ముఖ్య కార్యదర్శి డాక్టర్ రాజ్కుమార్ ఖత్రి దేశంలో వ్యవసాయ రంగం అన్ని విధాలుగా అభివృద్ధి సాధించిందని అన్నారు. కర్ణాటక నుంచి వ్యవసాయ ఉత్పత్తులను ఎగుమతి చేయడానికి అనువైన పరిస్థితులు ఉన్నాయని అన్నారు.
ఫుడ్ ప్రాసెసింగ్ రంగ అభివృద్ధికి కర్ణాటకలో అవకాశాలు ఎక్కువగా ఉన్నాయని హార్టికల్చర్, సెరికల్చర్ శాఖ ప్రధాన కార్యదర్శి డాక్టర్ రాజేందర్ కుమార్ కటారియా తెలిపారు.
ఆజాది కా అమృత్ మహోత్సవ్లో భాగంగా ఏపీఈడిఎ దేశవ్యాప్తంగా కార్యక్రమాలను నిర్వహిస్తున్నామని సంస్థ చైర్మన్ ఎం. అంగముత్తు అన్నారు. దీనిలో భాగంగా బెంగళూరులో వాణిజ్య ఉత్సవ్ ను ఏర్పాటు చేశామని అన్నారు. వ్యవసాయం,ఉద్యానవన రంగాలకు చెందిన అనేక మంది కర్ణాటక మరియు బెంగళూరులలో స్థిరపడ్డారని ఆయన అన్నారు.
నాబార్డ్ చీఫ్ జనరల్ మేనేజర్ శ్రీ నీరజ్ కుమార్ వర్మ, ఇండియన్ ఇనిస్టిట్యూట్ ఆఫ్ ఫుడ్ ప్రాసెసింగ్ టెక్నాలజీ డైరెక్టర్ డాక్టర్ ఆనందరామకృష్ణన్, జాయింట్ డైరెక్టర్ జనరల్ ఆఫ్ ఫారిన్ ట్రేడ్,  హెచ్డి. లోకేష్ ఈ కార్యక్రమంలో పాల్గొన్నారు.
వాణిజ్య ఉత్సవ్ లో వివిధ సంస్థలు 25 స్టాళ్లను ఏర్పాటు చేశాయి. స్టాళ్లను దర్శించిన మంత్రి నిర్వాహకుల కృషిని ప్రశంసించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారులను తప్పుదోవ పట్టించే ప్రకటనలు
తప్పుదోవ పట్టించే ప్రకటనలకు వ్యతిరేకంగా వినియోగదారులు తమ మనోవేదనలను నమోదు చేయడానికి వీలుగా వినియోగదారుల వ్యవహారాల శాఖ 'పోర్టల్-గ్రీవెన్స్ ఎగనెస్ట్ మిస్లీడింగ్ అడ్వర్టయిజ్మెంట్'ను  ప్రారంభించింది. 2017 లో 3302, 2018 లో 4025, 2019 లో 4416 ఫిర్యాదులు నమోదయ్యాయి. 'అడ్వర్టయిజింగ్ స్టాండర్డ్స్ కౌన్సిల్ ఆఫ్ ఇండియా'  స్వచ్ఛంద స్వీయ-నియంత్రణ సంస్థ మీడియాల్లో ఆయా ఫిర్యాదుల్ని పరిశీలిస్తుంది. వినియోగదారుల రక్షణ చట్టం-2019.. వినియోగదారుల హక్కుల ఉల్లంఘన, అన్యాయమైన వాణిజ్య పద్ధతులు మరియు ప్రజల మరియు వినియోగదారుల ప్రయోజనాలకు పక్షపాతం లేని తప్పుడు లేదా తప్పుదోవ పట్టించే ప్రకటనలకు సంబంధించిన విషయాలను నియంత్రించడానికి మరియు వాటి నియంత్రణను ప్రోత్సహించడానికి గాను కేంద్ర వినియోగదారుల రక్షణ ప్రాధికారిక సంస్థ ఏర్పాటు చేయడానికి గాను వీలుకల్పిస్తోంది. అన్యాయమైన వాణిజ్య పద్ధతులను నివారించడానికి మరియు వినియోగదారుల ఆసక్తిని కాపాడటానికి అవసరమైన మార్గదర్శకాలను జారీ చేయడం సీసీపీఏ యొక్క విధుల్లో ఒకటి .
ఈ సమాచారాన్ని కేంద్ర వినియోగదారుల వ్యవహారాలు, ఆహార, ప్రజా పంపిణీ శాఖ సహాయ మంత్రి శ్రీ దన్వే రావు సాహెబ్ దాదారావు ఈ రోజు లోక్సభకు ఇచ్చిన లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
దేశవ్యాప్తంగా మొబైల్ తయారీ కంపెనీల మీద ఐటీ దాడులు
విదేశీ నియంత్రణలో ఉన్న కొన్ని మొబైల్ హాండ్ సెట్ తయారీ సంస్థలమీద, వాటి అనుబంధ సంస్థలమీద ఆదాయ పన్నుశాఖ అధికారులు దేశవ్యాప్తంగా డిసెంబర్ 21 న సోదాలు, స్వాధీనాలు చేపట్టారు. కర్ణాటక, తమిళనాడు, అస్సాం, పశ్చిమ బెంగాల్, ఆంధ్రప్రదేశ్, మధ్యప్రదేశ్, గుజరాత్, మహారాష్ట్ర, బీహార్, రాజస్థాన్, ఢిల్లీ తదితర రాష్ట్రాలలోని వివిధ ప్రదేశాలలో ఈ సోదాలు జరిగాయి.
రెండు ప్రధాన కంపెనీలు విదేశాలలో ఉన్న తన గ్రూప్ కంపెనీల తరఫున రాయల్టీ రూపంలో దాదాపు రూ.5,500 కోట్లకు పైగా చెల్లింపులు జరిపినట్టు ఈ సోదాలలో బైటపడింది. ఈ సందర్భంగా స్వాధీనం చేసుకున్న పత్రాల ప్రకారం అలాంటి ఖర్చుల రూపంలో చెల్లింపులు జరపటం తగిన పద్ధతి కాదని తేలింది.
మొబైల్ హాండ్ సెట్స్ తయారీకోసం విడిపరికరాలను కొనుగోలు చేయటానికి పాటించిన విధానాన్ని ఈ సోదాలు బైటపెట్టాయి. ఈ రెండు కంపెనీలు ఆదాయ పన్ను చట్టం, 1961 లోని నిబంధనలకు అనుగుణంగా నడుచుకోలేదని వెల్లడైంది. అనుబంధ సంస్థలతో నడిపిన లావాదేవీల సమాచారాన్ని వెల్లడించలేదు. అలాంటి తప్పిదం వల్ల ఆదాయ పన్ను చట్టం కింద జరిమానా సహా చర్యలకు బాధ్యులవుతారు. ఆ జరిమానా సుమారు రూ. 1000 కోట్లకు పైగా ఉండవచ్చు.
సోదా వలన మరో తరహా మోసం కూడా బైటపడింది. విదేశీ నిధులను భారతీయ ఖాతా పుస్తకాలలో చూపిస్తూ ఉన్నప్పటికీ వాటి మూలాలను సక్రమంగా వెల్లడించకపోవటం అనుమానాస్పద లావాదేవీలుగా మిగిలిపోతున్నాయి. దీనివలన ఇచ్చిన వ్యక్తి పరపతి స్థాయి ప్రశ్నార్థకంగా మారింది. ఆలా తీసుకున్న రుణం దాదాపు రూ. 5,000 కోట్లు. దానిమీద వడ్డీ కూడా క్లెయిమ్ చేశారు. ఖర్చుల పెంపు, అనుబంధ సంస్థల తరఫున చెల్లింపులు తదితర అంశాలకు సంబంధించిన సాక్ష్యాలు కూడా గమనించారు. దీనిద్వారా పన్ను విధింపుకు గురయ్యే లాభాలను ఈ మొబైల్ తయారీ కంపెనీలు తగ్గించుకున్నాయి. ఆ మొత్తం సుమారుగా ఆరు,1000 కోట్లకు పైనే ఉండవచ్చు.
ఈ కంపెనీలలో ఒకటి భారతదేశంలోని ఒక సంస్థ సేవలను వాడుకున్నప్పటికీ 2020 ఏప్రిల్ 1 నుంచి అమలులోకి వచ్చిన మూలంలో పన్ను తగ్గింపు నిబంధనను పాటించలేదు. ఆ విధంగా ఈ సంస్థ బాధ్యత మూలంలో పన్ను తగ్గింపు పరంగా దాదాపు రూ. 300 కోట్లు ఉంటుంది.
సోదా జరిగిన మరో కంపెనీ విషయానికొస్తే దాని వ్యవహారాల నీయంత్రణను పొరుగున ఉన్న మరో దేశం నుంచి జరిపినట్టు తేలింది. ఆ కంపెనీ భారతీయ డైరెక్టర్లు నిజానికి దాని నిర్వహణలో తమ పాత్ర ఏదీ లేదని ఒప్పుకున్నారు. కేవలం తమ పేర్లను వాడుకోవటానికి మాత్రమే ఇచ్చినట్టు చెప్పారు. సంబంధిత పన్నులు చెల్లించకుండానే దాదాపు రూ.42 కోట్లు ఉన్న కంపెనీ రిజర్వు నిధులన్నీటినీ భారతదేశం నుంచి వెలుపలికి తరలించేందుకు ప్రయత్నించారనటానికి ఆధారాలు కూడా సేకరించారు.
కొన్ని ఫిన్ టెక్, సాఫ్ట్ వేర్ కంపెనీల మీద జరిపిన సర్వే చర్యల ద్వారా తేలిందేమంటే, ఖర్చులను పెంచి చూపటం కోసం అనేక కంపెనీలను సృష్టించారని, ఆ విధంగా నిధులను తరలిస్తున్నారని. ఇందుకోసం కంపెనీలు సంబంధంలేని వ్యాపార అవసరాలకు చెల్లింపులు జరిపాయి. ఉనికిలో లేని ఒక తమిళనాడు కంపెనీ జారీ చేసిన బిల్లులను కూడా ఇందుకోసం వాడుకున్నారు. ఆలా తరలించిన మొత్తం దాదాపు రూ.50 కోట్లు ఉంటుంది.
తదుపరి దర్యాప్తు కొనసాగుతోంది.
ప్రధాన మంత్రి కార్యాలయం
స్వాతంత్య్ర సమరయోధుల్లో గుర్తింపు పొందని వీరుల గాథలను వెలుగులోకి తేవాలని
మన్ కీ బాత్ లో మాట్లాడుతూ విద్యార్థులు మరియు అధ్యాపకులకు ఉద్భోధించిన ప్రధాని
మన్ కీ బాత్ తాజా సంచికలో ప్రసంగిస్తూ స్వాతంత్య్ర సమరంలో పాలు పంచుకొని గుర్తింపు లేకుండా మరుగున పడిపోయిన వీరుల గాధలను వెలుగులోకి తేవాలని ప్రధాని నరేంద్ర మోదీ విద్యార్థులు, అధ్యాపకులకు ప్రధాని ఉద్బోధించారు.
ఎవరైనా వ్యక్తి అతడు / ఆమె తమ విజయాలను గురించి ఆలోచించినప్పుడు వారికి సర్వదా తమ టీచర్లు గుర్తుకు వస్తారు. విశ్వ మహమ్మారి వల్ల మానవాళికి కలిగిన సంక్షోభం అధ్యాపకుల ముందు పెద్ద సవాలును ఉంచింది. అయితే ఈ సవాలును వారు అవకాశంగా స్వీకరించి కొత్త టెక్నాలజీలను మరియు సాధనాలను అందిపుచ్చుకొని వాటిని తమ విద్యార్థులకు బదిలీ చేశారు. జాతీయ విద్యా విధానం ప్రయోజనాలను విద్యార్థులకు వ్యాప్తి చేయడంలో టీచర్లు ముఖ్యమైన పాత్రను పోషించగలరనే విశ్వాసాన్ని ఆయన వ్యక్తం చేశారు.
దేశం 2022లో స్వాతంత్య్ర దినోత్సవ 75వ వార్షికోత్సవాన్ని జరుపుకోనుంది. అందువల్ల ఈనాటి విద్యార్థులకు స్వాతంత్య్ర సమర వీరుల గురించి తెలిసి ఉండటం అవసరం. మనం మన విద్యార్థులకు స్వాతంత్య్ర సమరం చరిత్ర నేపథ్యంలో స్థానిక పరిసరాల గురించి తెలియజెప్పాలి. అప్పుడే దాని ప్రతిధ్వని విద్యార్థుల వ్యక్తిత్వంలో కనిపిస్తుందని ఆయన అన్నారు.
ఆయా విద్యార్థులు నివసించే జిల్లాలలో స్వాతంత్య్ర సమరం జరిగిన రోజుల్లో ఏవైనా ఘట్టాలు జరిగాయా అనే విషయాన్ని వారికి పరిశోధనా అంశంగా ఇవ్వాలని ప్రధానమంత్రి సూచించారు. తమ పట్టణంలో స్వాతంత్య్ర ఉద్యమంతో సంబంధం ఉన్న స్థలానికి విద్యార్థుల విజ్ఞాన యాత్రను నిర్వహించాలి. స్వాతంత్య్ర దినోత్సవ 75వ వార్షికోత్సవాన్ని పురస్కరించుకొని కొన్ని పాఠశాలల విద్యార్థులు మన స్వాతంత్య్ర సమర యోధుల గురించి 75 పద్యాలను మరియు నాటకాలను రచించడానికి సంకల్పించాలని ఆయన అన్నారు.
ఈ ప్రయత్నాల వల్ల గుర్తింపు లేకుండా కాలగర్భంలో కలసిపోయిన లక్షలాది మంది వీరుల కథలు వెలుగులోకి వస్తాయి. వచ్చే నెల సెప్టెంబర్ 5వ తేదీన ఉపాధ్యాయ దినోత్సవం కావున టీచర్లు అందుకు అనువైన వాతావరణం సృష్టించడానికి పని చేయాలనీ ప్రధాని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
నమూనా జనాభాలో 0.73 శాతం మందికి మాత్రమే కోవిడ్-19 సోకినట్లు వెల్లడించిన - ఐ.సి.ఎమ్.ఆర్. యొక్క సెరో-నిఘా అధ్యయనం
సర్వే చేసిన నమూనా జనాభాలో 0.73 శాతం మందికి మాత్రమే సార్స్-కోవ్-2 సోకినట్లు ఐ.సి.ఎమ్.ఆర్. యొక్క సెరో-నిఘా అధ్యయనం రుజువు చేసింది. ఐ.సి.ఎం.ఆర్. డైరెక్టర్ జనరల్ డాక్టర్ బలరామ్ భార్గవ ఈ రోజు మీడియా సమావేశంలో ఈ విషయాన్ని వెల్లడించారు.
రాష్ట్ర ఆరోగ్య విభాగం, ఎన్.సి.డి.సి. మరియు డబ్ల్యూ.హెచ్.ఓ. ఇండియా సహకారంతో ఐ.సి.ఎం.ఆర్.-2020 మే నెల లో కోవిడ్-19 కోసం మొదటి సెరో-సర్వే నిర్వహించింది. 83 జిల్లాల్లో 28,595 గృహాలు, 26,400 మంది వ్యక్తులతో ఈ అధ్యయనాన్ని నిర్వహించారు. ఈ అధ్యయనంలో రెండు భాగాలు ఉన్నాయి, వీటిలో సాధారణ జనాభాలో సార్స్-కోవ్-2 బారిన పడిన జనాభా యొక్క కొంత భాగాన్ని అంచనా వేసే ప్రాథమిక ప్రక్రియ పూర్తయింది. హాట్స్పాట్ నగరాల కంటైన్మెంట్ జోన్లలో సార్స్-కోవ్-2 బారిన పడిన జనాభాలో కొంత భాగాన్ని అంచనా వేసే రెండవ ప్రక్రియ త్వరలో పూర్తికానుంది.
లాక్ డౌన్ సమయంలో తీసుకున్న చర్యలు వైరస్ వ్యాప్తిని తక్కువగా ఉంచడంలో, అదేవిధంగా కోవిడ్-19 వేగంగా వ్యాప్తి చెందకుండా నిరోధించడంలో విజయవంతమయ్యాయని అధ్యయనం స్పష్టంగా పేర్కొంది. గ్రామీణ ప్రాంతాలతో పోలిస్తే, పట్టణ ప్రాంతాల్లో వైరస్ వ్యాప్తి చెందే ప్రమాదం 1.09 రెట్లు, పట్టణ మురికివాడల్లో 1.89 రెట్లు ఎక్కువ అని ఐ.సి.ఎం.ఆర్. లెక్కించింది. అయితే, వ్యాధి సోకిన కారణంగా మరణాల రేటు అతి తక్కువగా 0.08 శాతంగా నమోదయ్యింది. దీనిని బట్టి, జనాభాలో ఎక్కువ భాగం ఎప్పటికప్పుడు కోవిడ్ ను అరికట్టడానికి సూచించిన నిబంధనలను తప్పకుండా పాటించవలసిన అవసరం ఎంతైనా ఉందన్న సంగతి స్పష్టమౌతోంది.
గత 24 గంటల్లో మొత్తం 5,823 మంది కోవిడ్-19 రోగులు చికిత్స అనంతరం కోలుకున్నారు. దీంతో, ఈ విధంగా ఇప్పటివరకు మొత్తం 1,41,028 మంది రోగులు కోవిడ్-19 చికిత్స అనంతరం కోలుకున్నారు. కోవిడ్-19 రోగులలో రికవరీ రేటు 49.21 శాతంగా నమోదయ్యింది. భారతదేశంలో ప్రస్తుతం కోవిడ్-19 వ్యాధి సోకిన 1,37,448 మంది రోగులు వైద్యుల పర్యవేక్షణలో ఉన్నాయి. ప్రస్తుతం, కోలుకున్న రోగుల సంఖ్య, ప్రస్తుతం చికిత్స పొందుతున్న రోగుల సంఖ్య కంటే ఎక్కువగా ఉంది.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
: https://www.mohfw.gov.in/ మరియు @MoHFW_INDIA .
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva.
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +191-11-23978046 లేదా 1075  నెంబరును సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
ఆర్థిక మంత్రిత్వ శాఖ
ఢిల్లీ- ఎన్సీఆర్, హర్యానా, పంజాబ్, ఉత్తరాఖండ్, గోవాలో ఆదాయపు పన్ను శాఖ సోదాలు
ఎంట్రీ ఆపరేషన్, నకిలీ బిల్లింగ్ ద్వారా భారీ నగదును చలామణి చేస్తున్న వ్యక్తులు నిర్వహిస్తున్న పెద్ద నెట్వర్క్లో 26.10.2020 న ఆదాయపు పన్ను శాఖ ఛేదించింది. ఈ మేరకు సోదాలు నిర్వహించి అనేక చోట్ల స్వాధీనం చేసుకునే చర్యలను భారీగా చేపట్టింది. ఢిల్లీ- ఎన్సిఆర్, హర్యానా, పంజాబ్, ఉత్తరాఖండ్, గోవా అంతటా 42 ప్రాంగణాల్లో ఈ సోదాలు జరిగాయి. ఎంట్రీ ఆపరేటర్లు, మధ్యవర్తులు, నగదు నిర్వహణదారులు, లబ్ధిదారులు, సంస్థల యొక్క మొత్తం నెట్వర్క్ను బహిర్గతం చేసే సాక్ష్యాలను ఈ సోదాల్లో స్వాధీనం చేసుకున్నారు. ఇప్పటివరకు, వసతి ఎంట్రీలకు సంబంధించిన లిఖిత పూర్వక సాక్ష్యాలు రు.500 కోట్లు కనుగొని స్వాధీనం చేసుకున్నారు.
లెక్కలో లేని డబ్బుతో జారీ చేసిన నకిలీ బిల్లులు మరియు ఇచ్చిన అసురక్షిత రుణాలకు వ్యతిరేకంగా నగదు ఉపసంహరణ కోసం ఎంట్రీ ఆపరేటర్లు అనేక షెల్ ఎంటిటీలు / సంస్థలను ఉపయోగించారు. వ్యక్తిగత సిబ్బంది / ఉద్యోగులు / సహచరులను ఈ షెల్ ఎంటిటీల యొక్క డమ్మీ డైరెక్టర్లు / భాగస్వాములుగా చేశారు మరియు అన్ని బ్యాంక్ ఖాతాలను ఈ ఎంట్రీ ఆపరేటర్లచే నిర్వహించబడ్డాయి మరియు నియంత్రించబడ్డాయి. అటువంటి ఎంట్రీ ఆపరేటర్లు, వారి డమ్మీ భాగస్వాములు / ఉద్యోగులు, నగదు నిర్వహణదారులు మరియు కవర్ చేసిన లబ్ధిదారుల ప్రకటనలు కూడా మొత్తం డబ్బు లావాదేవీలు స్పష్టంగా ధృవీకరిస్తున్నాయి.
సోదాలు జరిగిన వ్యక్తుల అనేక బ్యాంకు ఖాతాలు, లాకర్ల నియంత్రణతో ప్రయోజనకరమైన యజమానులుగా గుర్తించబడ్డారు, వారి కుటుంబ సభ్యులు మరియు విశ్వసనీయ ఉద్యోగులు మరియు షెల్ ఎంటిటీల పేర్లతో తెరిచారు, వారు డిజిటల్ మీడియా ద్వారా బ్యాంకు అధికారులతో కుమ్మక్కయ్యారు. దీనిపై మరింత దర్యాప్తు చేస్తున్నారు. లబ్ధిదారులు ప్రధాన నగరాల్లోని రియల్ ఎస్టేట్ ఆస్తులలో మరియు స్థిర డిపాజిట్లలో అనేక వందల కోట్ల రూపాయల భారీ పెట్టుబడులు పెట్టినట్లు కనుగొనబడింది. శోధన సమయంలో రూ. 2.37 కోట్లు, రూ. 17 బ్యాంక్ లాకర్లతో పాటు 2.89 కోట్లు బయటపడ్డాయి. ఇవి ఇంకా నిర్వహించబడలేదు. ఇంకా సోదాలు జరుగుతున్నాయి.
ఈ విధంగా ప్రయోజనం పొందిన వారు ప్రధాన నగరాల్లోని రియల్ ఎస్టేట్ ఆస్తులలో భారీ పెట్టుబడులు పెట్టారని, అనేక వందల కోట్ల రూపాయల ఫిక్సడ్ డిపాజిట్లు చేసినట్లు బయటపడింది.
శోధన సమయంలో రూ. 2.37 కోట్లు, రూ. 17 బ్యాంక్ లాకర్లతో పాటు 2.89 కోట్లు కనుగొనబడ్డాయి, ఇంకా సోదాలు జరుగుతున్నాయి.
పెట్రోలియం- సహజ వాయువుల మంత్రిత్వ శాఖ
సంప్రదాయేతర హైడ్రోకార్బన్ ల అన్వేషణకు, సంపూర్ణ వినియోగానికి ఒక పాలిసీ ఫ్రేమ్ వర్క్ ను ఆమోదించిన మంత్రివర్గం
శేల్ ఆయిల్, శేల్ గ్యాస్, కోల్ బెడ్ మీథేన్  ల వంటి సంప్రదాయేతర హైడ్రోకార్బన్ ల అన్వేషణ కు, పూర్తి వినియోగానికి అనుమతిని ఇచ్చే విధానానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. సంప్రదాయేతర హైడ్రోకార్బన్ ల పూర్తి సామర్ధ్యాన్ని వినియోగంలోకి తెచ్చేందుకు- లైసెన్సులు మంజూరు చేసిన/ లీజులను ఇచ్చిన ప్రాంతాలలో విధులను నిర్వర్తిస్తున్న ప్రస్తుత కాంట్రాక్టర్లను ప్రోత్సహించడం కోసం ప్రొడక్షన్ శేరింగ్ కాంట్రాక్ట్స్ , సిబిఎమ్ కాంట్రాక్టులు, ఇంకా నామినేషన్ ఫీల్డ్స్ విషయంలో దీనిని అమలు లోకి తీసుకు రానున్నారు.
ప్రయోజనాలు:
ప్రస్తుతం కాంట్రాక్టులు ఆచరణాత్మకంగా ఉన్నటువంటి ప్రాంతాలలో ఏవైనా సంభావ్య హైడ్రోకార్బన్ నిక్షేపాలు గుర్తింపునకు, వినియోగానికి నోచుకోకుండా మిగిలిపోయివున్న పక్షంలో, వాటిని పూర్తి వినియోగం లోకి తీసుకు వచ్చేందుకు ఈ విధానం తోడ్పడనుంది.
ఈ విధానం అమలైన అనంతరం, అన్వేషణ మరియు ఉత్పత్తి  కార్యకలాపాల లోకి కొత్త పెట్టుబడులు తరలి వస్తాయని, అంతేకాక నూతన హైడ్రోకార్బన్ నిక్షేపాలను కనుగొనే అవకాశాలు, తద్వారా దేశీయ ఉత్పాదకత పెంపొందగలవని ఆశిస్తున్నారు.
అదనపు హైడ్రోకార్బన్ వనరుల యొక్క అన్వేషణ, వినియోగం అనేది నూతన పెట్టుబడులతో పాటు ఆర్థిక కార్యకలాపాలకు ఉత్తేజాన్ని అందించడంతో పాటు ఇతరత్రా ఉద్యోగ కల్పనకు కూడా దోహదం చేసి, ఆ రకంగా సమాజం లో వివిధ వర్గాలకు ప్రయోజనాన్ని చేకూర్చగలదు.
ఇది నవీనమైన, సృజనాత్మకమైన మరియు అత్యధునాతనమైన సాంకేతిక విజ్ఞానం తెర మీదకు వచ్చేందుకు మార్గాన్ని సుగమం చేయనుంది. అలాగే, సంప్రదాయేతర హైడ్రోకార్బన్ లను అన్వేషించడం లో నూతన సాంకేతిక విజ్ఞాన సంబంధ సహకారానికి సైతం బాట ను పరచనుంది.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశవ్యాప్తంగా "పోషణ్ మాహ్" కార్యక్రమాలు నిర్వహించనున్న 'ఆహారం&ప్రజా పంపిణీ విభాగం'
కేంద్ర మహిళ, శిశు అభివృద్ధి మంత్రిత్వ శాఖ చేపట్టిన "పోషణ్ మాహ్"ను వచ్చేనెలలో నిర్వహించనున్న నేపథ్యంలో.. భారత ఆహార సంస్థ సీఎండీ, ఇతర సీనియర్ అధికారులతో ఆహారం&ప్రజా పంపిణీ విభాగం కార్యదర్శి సమావేశం నిర్వహించారు.
ఏటా సెప్టెంబర్ మాసంలో "పోషణ్ మాహ్" నిర్వహిస్తారు. దీనిలో భాగంగా, కేంద్ర మహిళ, శిశు అభివృద్ధి మంత్రిత్వ శాఖ సూచించిన విధంగా దేశంలోని వివిధ ప్రాంతాల్లో కార్యక్రమాలు నిర్వహించాలని ఆహారం&ప్రజా పంపిణీ విభాగం నిర్ణయించింది. పోషకాహార భద్రతపై, లక్ష్యంగా ఎంచుకున్న ప్రజా సమూహాల్లో అవగాహన కల్పించడం ఈ కార్యక్రమాల ఉద్దేశం.
వాణిజ్యం, పరిశ్రమల మంత్రిత్వ శాఖ
భారతదేశ ఆర్థిక పురోగతిలో రసాయన మరియు పెట్రోకెమికల్ పరిశ్రమ కీలకం మరియు భవిష్యత్తులో వృద్ధికి కీలకమైన అంశంగా కొనసాగుతుంది: కేంద్ర వాణిజ్య మరియు పరిశ్రమల మంత్రి శ్రీ. పీయూష్ గోయల్
భారతదేశ ఆవిష్కరణ పర్యావరణ వ్యవస్థ మరియు ఉపాధి కల్పనకు రసాయన మరియు పెట్రో రసాయన పరిశ్రమల సహకారాన్ని శ్రీ గోయల్ ప్రశంసించారు
గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ 2023 సమ్మిట్ కెమికల్స్ & పెట్రోకెమికల్స్ పరిశ్రమలో FTAల కోసం మార్గాలను అన్వేషించడానికి ఫోరమ్ను అందిస్తుంది: శ్రీ. గోయల్
స్థిరమైన అభ్యాసాలను మరియు స్థిరమైన పరిష్కారాలను కనుగొనడంలో నిబద్ధతను ప్రోత్సహించడానికి అన్ని వాటాదారుల ప్రయత్నాలను మరియు అంకితభావాన్ని శ్రీ గోయల్ ప్రశంసించారు
కేంద్ర వాణిజ్యం మరియు పరిశ్రమలు, వినియోగదారుల వ్యవహారాలు, ఆహారం & ప్రజాపంపిణీ మరియు జౌళి శాఖ మంత్రి శ్రీ పీయూష్ గోయల్ మాట్లాడుతూ భారతదేశ ఆర్థిక పురోగతిలో రసాయన మరియు పెట్రోకెమికల్ పరిశ్రమ కీలక పాత్ర పోషిస్తుందని మరియు భవిష్యత్తులో వృద్ధికి కీలకమైన డ్రైవర్గా కొనసాగుతుందని భావిస్తున్నామని అన్నారు. న్యూదిల్లీలో 'ఇండియా: గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్'  అనే అంశంపై జరుగుతున్న 3వ ఎడిషన్ సమ్మిట్లో ముఖ్య అతిథిగా పాల్గొన్న ఆయన 'FTAలు - కనెక్టింగ్ ది వరల్డ్- వసుధైవ కుటుంబం- ఒకే భూమి, ఒకే కుటుంబం, ఒకే భవిష్యత్తు' అనే సెషన్లో ప్రసంగించారు. ఈ సందర్భంగా భారతదేశ ఆర్థిక వ్యవస్థ, ఆవిష్కరణ పర్యావరణ వ్యవస్థ మరియు ఉపాధి కల్పనకు రసాయన మరియు పెట్రో రసాయన పరిశ్రమల సహకారాన్ని శ్రీ గోయల్ ప్రశంసించారు.
ఎగుమతులను పెంపొందించడంలో మరియు సమిష్టిగా బహుళ రంగాల వృద్ధిని ప్రోత్సహించడంలో స్వేచ్ఛా వాణిజ్య ఒప్పందాలు  ముఖ్య పాత్ర పోషిస్తాయని మంత్రి అన్నారు. రసాయనాలు మరియు పెట్రోకెమికల్స్ పరిశ్రమలో వాణిజ్యం, పెట్టుబడులు మరియు సహకారాన్ని ఎఫ్టిఎలు సులభతరం చేసే మార్గాలను అన్వేషించడానికి జిసిపిఎంహెచ్ 2023 సమ్మిట్ ఒక వేదికగా పనిచేస్తుందని ఆయన అన్నారు.
ఈ కీలక రంగం యొక్క పోటీతత్వం మరియు సుస్థిరతను పెంపొందించడానికి ఎఫ్టిఎలను ప్రభావితం చేయడంపై చర్చించడానికి మరియు ఆలోచనలను మార్పిడి చేసుకోవడానికి పరిశ్రమల నాయకులు, విధాన రూపకర్తలు మరియు నిపుణుల కోసం ఒక వేదికను అందించినందుకు GCPMH 2023ని శ్రీ గోయల్ ప్రశంసించారు. భారతదేశ రసాయన మరియు పెట్రో రసాయన పరిశ్రమలలోకి విదేశీ పెట్టుబడులను ఆకర్షించడంలో ఎఫ్టిఎలు సహాయపడతాయని ఆయన అన్నారు. ఇది కొత్త ఉద్యోగాల కల్పనకు మరియు కొత్త మౌలిక సదుపాయాల అభివృద్ధికి దారితీస్తుందని, ప్రపంచంతో కనెక్ట్ అయ్యే పరిశ్రమ సామర్థ్యాన్ని బలోపేతం చేస్తుందని ఈ సందర్భంగా మంత్రి హైలైట్ చేశారు.
అభివృద్ధి చెందిన దేశంగా ఎదగడానికి మన లక్ష్యంలో స్థిరత్వం యొక్క ప్రాముఖ్యతను శ్రీ పీయూష్ గోయల్ హైలైట్ చేశారు. భవిష్యత్ తరానికి సుస్థిరమైన భారతదేశాన్ని సృష్టించడం ప్రస్తుత తరానికి ఎంత ముఖ్యమో కూడా ఆయన పేర్కొన్నారు. స్థిరమైన పద్ధతులను ప్రోత్సహించడానికి మరియు స్థిరమైన పరిష్కారాలను కనుగొనడంలో నిబద్ధతను ప్రోత్సహించడానికి అందరు వాటాదారుల కృషి మరియు అంకితభావాన్ని మంత్రి ప్రశంసించారు.
ఉత్తమ అభ్యాసాలను పంచుకోవడం మరియు సహకారాన్ని పెంపొందించడం నిస్సందేహంగా రసాయన మరియు పెట్రోకెమికల్ పరిశ్రమలలో మరింత స్థిరమైన మరియు సంపన్నమైన భవిష్యత్తుకు మార్గం సుగమం చేస్తుందని ఆయన అన్నారు. రాబోయే తరాల పట్ల విధి, నిబద్ధతతో పని చేయాలని శ్రీ గోయల్ ప్రస్తుత తరం ప్రజలను కోరారు. అతను మహాత్మా గాంధీని ఉటంకిస్తూ, "మనమందరం తరువాతి తరానికి ధర్మకర్తలుగా భూమిని వారసత్వంగా అందించాలి" అని అన్నారు.
ప్రధాన మంత్రి కార్యాలయం
హెల్థ్ గిరి అవార్డ్ స్ 21విజేతల కు అభినందనలు తెలిపిన ప్రధాన మంత్రి
హెల్థ్ గిరి అవార్డ్ స్ 21 విజేతల ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి వరుస ట్వీట్ లలో-
‘‘నేను #HealthgiriAwards21 విజేతల కు అభినందనల ను తెలియజేయ దలచుకొన్నాను. స్వచ్ఛత లో గాని, లేదా ఇప్పుడు ఇక ఆరోగ్య సంరక్షణ లో గాని కూకటివేళ్ల స్థాయి లో మార్పు లను తీసుకు వచ్చిన వారి ని ప్రతి సంవత్సరం లో అక్టోబరు 2 న సమ్మానించే అభ్యాసాన్ని క్రమం తప్పక అనుసరిస్తున్నందుకు గాను @IndiaToday గ్రూపు ను కూడా నేను ప్రశంసించ దలచుకొన్నాను.
కోవిడ్-19 విశ్వమారి కాలం లో, విశిష్ట వ్యక్తులు మరియు విశిష్ట సంస్థ లు అవసరమైన స్థాయి ని అందుకొని మహమ్మారి కి వ్యతిరేకంగా జరుగుతున్న పోరాటాన్ని పటిష్టపరచారు.
అటువంటి విశిష్టమైన ప్రయాసల ను సమ్మానించడానికి మరియు వారి పని ని ప్రముఖం గా చాటడానికి #HealthgiriAwards21 అనేది @IndiaToday చేపట్టిన ఒక కొనియాడదగ్గ ప్రయత్నం.’’ అని పేర్కొన్నారు.
అంతరిక్ష విభాగం
సముద్ర సంబంధ అవగాహన ఉద్యమ సంబంధిత సహకారం అంశం పై భారతదేశానికి, ఫ్రాన్స్ కు మధ్య కుదిరిన ఒక ఒప్పందం అమలును గురించి మంత్రివర్గం దృష్టి తీసుకు రావడమైంది
భారతదేశానికి, ఫ్రాన్స్ కు మధ్య 2018 వ సంవత్సరం మార్చి నెల 10వ తేదీన సంతకాలు జరిగిన ఇంప్లిమెంటింగ్ అరేంజ్ మెంట్  ఫర్ ప్రి- ఫార్ములేషన్ స్టడీస్ ఆఫ్ ఎ మేరిటైమ్ డమేన్ అవేర్నెస్ మిశన్ ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
ఉభయ దేశాలకు సంబంధిత సమాచారాన్ని మరియు సేవలను అందించే ఉద్దేశంతో ప్రతిపాదిత సంయుక్త ఉద్యమాన్ని అమలు చేస్తారు. సముద్రంలో రాకపోకల పర్యవేక్షణ, ఆదేశాలను పాటించని నౌకలను గుర్తించడం దీని ధ్యేయంగా ఉంది. భారతదేశానికి మరియు ఫ్రాన్స్ కు ప్రయోజనాలు ఉన్నటువంటి ప్రాంతాలలో నౌకల ఆచుకీ తీయడానికి, గుర్తింపునకు మరియు పర్యవేక్షణకు రెండు చివరల సేవను ఈ పర్యవేక్షక వ్యవస్థ అందిస్తుంది.
ఇప్లిమెంటింగ్ అరేంజ్మెంట్ ప్రకారం.. భారతీయ అంతరిక్ష పరిశోధన సంస్థ  మరియు ఫ్రాన్స్ కు చెందిన Centre Nationale Dètudes Spatiales  లు ప్రి- ఫార్ములేషన్ స్టడీస్ కాలంలో సంయుక్తంగా వివిధ కార్యకలాపాలను చేపట్టి వాటి అధ్యయన ఫలితాలను సమీక్ష కోసం ఆయా సీనియర్ మేనేజ్మెంట్ లకు- ఈ విషయమై సంతకాలు జరిగిన తేదీ నుండి ఒక సంవత్సర కాలం లోపల- నివేదిస్తాయి.
(
జల శక్తి మంత్రిత్వ శాఖ
జల జీవన్ మిషన్: చక్రాలపై ప్రయోగశాల!
నీటి పరీక్షల కోసం వినూత్న పరిష్కారాన్ని కనుగొన్న హర్యానా ప్రభుత్వం; అత్యాధునిక నీటి పరీక్షా లాబొరేటరీ వ్యాన్ ప్రారంభం
పరిశుభ్రమైన, సురక్షితమైన నీరు అన్నది ప్రజారోగ్యానికి అత్యవసరం, అందుకే నిత్యం నీటిని పరీక్షించి సరఫరా చేయడం తప్పనిసరి అని ప్రభుత్వం నిశ్చయించింది.
ప్రతి ఆవాసానికీ 2024నాటికి కుళాయి నీరు ఇవ్వాలన్నది జలశక్తి మంత్రిత్వ శాఖ ఆధ్వర్యంలోని జల జీవన్ మిషన్ లక్ష్యం. ఇందుకోసం ఉద్దేశించిన పనులను యుద్ధ ప్రాతిపదికన చేస్తున్నారు. ఇందులో భాగంగా నీటి నాణ్యత, పర్యవేక్షణ మిషన్ అత్యంత ప్రాధాన్యతను ఇస్తోంది. నీటి పరీక్షల అవసరం ఎంత ఉన్నదో గుర్తించి, హర్యానా ప్రభుత్వం అత్యాధునిక మొబైల్ వాటర్ టెస్టింగ్ వ్యాన్ను ప్రారంభించింది. ఇందులో అనలైజర్లు / సెన్సార్ / ప్రోబ్స్ / నీటి పరీక్షలకు అవసరమైన పరికరాలతో కూడిన బహుళ పారామితి వ్యవస్థ ఉంటుంది. హర్యానా రాష్ట్రంలో నీరు ఫ్లోరైడ్, నైట్రేట్, ఇనుము, క్షారత వంటి మొత్తం పదార్ధాలు కరిగి ఘనమైన  వల్ల ప్రభావితమవుతోంది.
మొబైల్ వాటర్ టెస్టింగ్ లాబ్ వ్యాన్ లో అత్యంత ఆధునిక సాంకేతిక పరిజ్ఞానం కలిగిన పరికరాలు ఉంటాయి. ప్రాంతాన్ని గుర్తించేందుకు జిపిఎస్ ట్రాకర్, విశ్లేషించిన శాంపుల్ డాటాను పవర్ బ్యాక్ అప్ తో కూడి జిపిఆర్ ఎస్ / 3జి అనుసంధానిత కేంద్రీకృత పిహెచ్ ఇడి సర్వర్ ద్వారా పంపుతారు. అక్కడికక్కడే రికార్డింగ్ చేసి, ఫలితాలను స్మార్ట్ ఫోన్ లేక అటువంటి పరికరాల ద్వారా వెబ్ ఆధారిత కేంద్ర సర్వర్కు నేరుగా పంపే సామర్ధ్యం కలిగి ఉంది. పూర్తిగా యాంత్రికమైన సెన్సార్ ఆధారిత విశ్లేషణ కలిగి ఉంది. ఇది కేంద్రీకృత సాఫ్ట్ వేర్ ఆధీనంలో ఉంటుంది. విశ్లేషణ పూర్తి అయిన తక్షణమే మొబైల్ వ్యాన్లో ఉన్న ఎల్ ఇడి డిస్ల్పే యూనిట్ ఫలితాలను చూపుతుంది.
రాష్ట్రంలోని గ్రామీణ ప్రాంతాలలోని మంచినీటి నాణ్యతను పర్యవేక్షించేందుకు ఈ మొబైల్ వాటర్ టెస్టింగ్ లాబొరేటరీ సమర్ధవంతంగా పని చేస్తుందని వేరే చెప్పనవసరం లేదు. పిహెచ్, క్షారత, టిడిఎస్, కఠినత, క్లోరిన్ అవశేషాలు, జింక్, నైట్రేట్, ఫ్లోరైడ్, మాలిన్యాలు, సూక్ష్మ - జీవ పరీక్షల శాంపుళ్ళ భిన్న నీటి నాణ్యత పారామితులను కొలిచే సామర్ధ్యాన్ని లాబ్ కలిగి ఉంది. పరీక్షిస్తున్న ప్రాంతంలోని నీటి నాణ్యతను త్వరిత గతిన గుర్తించేందుకు ఈ మొబైల్ లాబ్ తోడ్పడుతుంది.
ఈ మొబైల్ టెస్టింగ్ వాన్ను కర్నాల్లోని రాష్ట్ర నీటి పరీక్షల ప్రయోగశాల వద్ద ఉంచుతారు. ఇది రాష్ట్ర వ్యాప్తంగా ఉన్న ప్రాంతాలలో కార్యకలాపాలను సాగిస్తుంది. రాష్ట్రంలోని మారుమూల ప్రాంతంలో కూడా నీటి పరీక్షలు అందుబాటులోకి తెచ్చేందుకు ఈ నూతన సౌకర్యం అవకాశాన్ని కల్పిస్తుంది. నీటి ద్వారా కలిగే వ్యాధులు పెచ్చరిల్లినప్పుడు, ఆ ప్రాంతంలో ఈ వ్యాన్లను మోహరించి, నీటి పరీక్షల రిపోర్టులను త్వరితగతిన అందుబాటులోకి తెచ్చుకొని ప్రభావవంతంగా వ్యాధిని నియంత్రించేందుకు సహాయపడుతుంది.
జల జీవన్ మిషన్ కేంద్ర ప్రభుత్వ ప్రధాన పథకం. ఈ పథకం కింద ప్రతి గ్రామీణ గృహానికీ కుళాయి నీటి అనుసంధానాన్ని కల్పించి, స్థిరమైన మంచి నీటి సరఫరాకు హర్యానా ప్రభుత్వం కట్టుబడి ఉంది. నీటి నాణ్యత పర్యవేక్షణకు ఈ మిషన్ అత్యంత ప్రాధాన్యతను ఇస్తుంది. ప్రతి గ్రామంలో ఐదుగురు వ్యక్తులు, ముఖ్యంగా మహిళలకు ఫీల్డ్ టెస్ట్ కిట్స్ను ఉపయోగించడంలో శిక్షణను ఇవ్వడాన్ని మిషన్ తప్పనిసరి చేస్తుంది. తద్వారా గ్రామాలలో నీటిని పరీక్షించవచ్చు. రాష్ట్రాలకు చెందిన ప్రజారోగ్య ఇంజినీరింగ్ శాఖ / గ్రామీణ నీటి సరఫరా శాఖ గ్రామీణ ఆవాసాలకు సురక్షిత మంచినీటి సరఫరా చేసేందుకు, ప్రయోగశాలల్లో నీటి నాణ్యతను నిత్యం పరీక్షించడాన్ని తప్పనిసరిగా చేస్తున్నారు.
ప్రధాన మంత్రి కార్యాలయం
ఉత్తర్ ప్రదేశ్ లోని మథుర లో జరిగినరహదారి దుర్ఘటన లో ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధానమంత్రి
ఉత్తర్ ప్రదేశ్ లోని మథుర లో జరిగిన రహదారి దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఉత్తర్ ప్రదేశ్ లోని మథుర లో జరిగిన రహదారి దుర్ఘటన హృదయవిదారకం గా ఉంది. ఈ ఘటన లో తమ ప్రియజనుల ను కోల్పోయిన వారి కి ఇదే నా ప్రగాఢమైనటువంటి సంతాపం. ఈ ఘటన లో గాయపడ్డ వారు త్వరగా స్వస్థులు కావాలని ఆకాంక్షిస్తున్నాను: ప్రధాన మంత్రి’’ అని పేర్కొన్నారు.